Se aplică și aici regula simplă: practicând vei căpăta experiență și vei observa de la o menstruație la alta că introducerea tamponului îți va fi din ce în ce mai comodă. Dar dacă nu ești obișnuită cu această metodă de protecție, iată un mic ghid de utilizare a tampoanelor:
1. Spală-ți mâinile și așează-te într-o poziție confortabilă (genunchii ușor flexați sau în genuflexiune).
2. Rupe ambalajul tamponului și îndepărtează doar partea de jos a acestuia, apoi derulează ața din bumbac.
3. Poziționează degetul arătător la capătul teșit al tamponului și împinge ușor, suficient cât tamponul să îți ”îmbrace” degetul foarte puțin.
4. Cu tamponul astfel fixat pe deget, identifică intrarea în vagin.
5. Elimină și partea de sus a ambalajului și relaxând mușchii vaginali introdu ușor tamponul. Pentru confort asigură-te că degetul tău intră aproximativ 2 cm în vagin, odată cu tamponul.
6. Lasă firul afară și spală-ți mâinile.
Aruncă ambalajul (sau vechiul tampon) la coșul de gunoi.
Nu uita sa îți schimbi tamponul la fiecare 4 ore – până la maxim 8 ore, pentru a evita riscul dezvoltării Sindromului Șocului Toxic.